4.+Vidensprodukt


 * Vidensprodukt **

Ofte afsluttes emnearbejde i skolen med fremlæggelser, hvor eleverne har produceret en planche med de informationer de har søgt og samlet. I web 2.0 didaktikken er det derfor vigtigt, at have fokus på den mulighed web 2.0 giver omkring informationssøgning. Opgaver som er udarbejdet i et web 1.0 perspektiv, vil hurtigt være løst, da informationerne er lige rundt om hjørnet og let tilgengælige. Det er derfor vigtigt, at tilrettelægge et forløb hvor slutproduktet er mere end blot fremstilling af informations fakta. Slutproduktet i Web 2.0 didaktikken skal derfor være mere end blot end fremstilling, men et remix af elevernes eget indhold og andres indhold (Christiansen og Gynter 2000: 69). Et eksempel på dette kunne være emnet statitik i matematikken. Emnet statistik åbner en masse muligheder inden for indsamling af data samt udformning af undersøgelsedesign. Her vil eleverne kunne indhente undersøgelsesdesign udefra og remediere dem til deres egen. Herefter vil de kunne dele deres undersøgelse via Facebook. Her vil spørgsmålene; hvem er besvarerne? Er det bredt udsnit af verden/Danmark/Sjælland? Hvad kan i se ud fra jeres indsamlede data? mv., være relevante. De erfaringer og oplysninger elever finder frem til skal deles på Facebook i den oprettede gruppe. Her har eleverne til hver en tid adgang til deres vidensdeling, og vil ved senere lejligheder have mulighed for let at finde det frem. Det rummer også muligheden for at dele med venner og familie fra nær og fjern, hvis eleverne ønsker at fremvise deres resultater. Slutproduktet, behøves dog ikke ses som den traditionelle afslutning på et emne i form af fremlæggelser med plancher e.lign hvor informationerne er indhentet på 5 minutter via et klik. Forskellen på de to typer slutprodukter er, at i web 2.0 didaktikken er vidensproduktet blevet produceret via et fællesskab, som kan bestå af elever og kommercielle producenter eller en gruppe elever der arbejder kollaborativt om at skabe et produkt (Christiansen og Gynter 2000: 69). Så pointen er selve måden indholdet er blevet produceret på i et web 2.0 perspektiv bl.a. via remediering, mens selve produktet stadig kan ”ligne ” web 1.0 produkter (Christiansen og Gynter 2000: 70). Her rummer et socialt medie som Facebook nogle klare potentialer, vurderer vi.